พณ.ถอยข้าว ไม่ขาย4เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ตามไตรรงค์สั่งหวังแก้ปัญหาราคาตกต่ำ3
 โพสต์ทูเดย์ — “พรทิวา” รับลูกไตรรงค์ 4 เดือน ไม่เปิดประมูลข้าว หวั่นราคาตลาดร่วงอีก แต่พร้อมขายในเอเฟทและผู้ส่งออกซื้อตรง
นางพรทิวา นาคาศัย รมว.พาณิชย์ เปิดเผยว่า ภายใน 34 เดือนนี้ กระทรวงพาณิชย์จะยังไม่เปิดประมูลข้าวเป็นการทั่วไป ตามนโยบายของนายไตรรงค์ สุวรรณคีรี รองนายกรัฐมนตรี เพราะเป็นช่วงที่ข้าวฤดูกาลใหม่จะออกสู่ตลาด หากรัฐเปิดประมูลจะทำให้ราคาข้าวในตลาดตกต่ำลงทันที และส่งผลต่อเนื่องให้รัฐบาลต้องจ่ายเงินชดเชยให้กับเกษตรกรที่เข้าร่วมโครงการประกันรายได้สูงขึ้น
ก่อนหน้านี้กระทรวงพาณิชย์ไม่เห็นชอบการขายข้าวในสต๊อกรัฐบาล 5 แสนตัน ที่เปิดประมูลเพื่อส่งออกเมื่อวันที่ 23 ก.พ. ที่ผ่านมา เนื่องจากราคาที่เสนอซื้อต่ำกว่าราคาตลาดค่อนข้างมาก
ทั้งนี้ การเปิดซองเสนอราคาซื้อเมื่อวันที่ 23 ก.พ. ที่ผ่านมา ผู้ส่งออกเสนอราคาซื้อข้าวหอมปทุมธานี นาปรังปี 2551 ตันละ 1.551.82 หมื่นบาท ส่วนนาปี 2551/2552 ตันละ 1.71.85 หมื่นบาท จากราคาตลาดปัจจุบันตันละ 2.32.4 หมื่นบาท ขณะที่ข้าวขาว 5% นาปรังปี 2551 เสนอซื้อตันละ 1.161.49 หมื่นบาท และนาปี 2551/2552 เสนอซื้อตันละ 1.381.55 หมื่นบาท จากราคาตลาดตันละ 1.681.69 หมื่นบาท
“อีก 23 เดือนต่อจากนี้ ข้าวฤดูกาลใหม่จะออกสู่ตลาดแล้ว รัฐคงไม่เปิดประมูล เพราะไม่อยากให้ราคาข้าวในตลาดตกต่ำ ผู้ส่งออกก็ต้องไปหาซื้อในตลาดเอาเอง ซึ่งการไล่ซื้อข้าวแบบนี้จะทำให้ราคาข้าวในตลาดสูงขึ้นได้ ส่วนข้าวในสต๊อกรัฐก็ยังเก็บไว้ได้ ไม่น่ามีปัญหาอะไร” นางพรทิวา กล่าว
อย่างไรก็ตาม รัฐยังมีช่องทางอื่นที่จะเปิดขายข้าวในสต๊อกได้อีก เช่น เปิดขายในตลาดซื้อขายสินค้าเกษตรล่วงหน้า (เอเฟท) หรือเปิดโอกาสให้ผู้ส่งออกที่มีคำสั่งซื้อจากต่างประเทศยื่นขอซื้อเข้ามายังกระทรวงพาณิชย์ได้ ส่วนข้าวที่รัฐบาลตั้งโต๊ะรับซื้อจากเกษตรกรเพื่อแก้ปัญหาราคาตกต่ำนั้น จะนำมาขายในเอเฟทภายใน 30 วัน
สำหรับการตั้งคณะกรรมการสอบสวนข้อเท็จจริง กรณีที่มีการปล่อยข่าวว่ารัฐบาลจะเปิดขายข้าวในสต๊อกจำนวน 2 ล้านตัน ตามคำสั่งของนายกรัฐมนตรีนั้น นางพรทิวา กล่าวว่า ต้องดำเนินการอย่างแน่นอน แต่ยังไม่รู้ว่าจะหาตัวคนปล่อยข่าวได้หรือไม่ เพราะในข่าวไม่ได้ระบุชื่อ ระบุเพียงแค่เป็นแหล่งข่าวเท่านั้น ซึ่งน่าจะเป็นเรื่องยากที่จะหาตัวคนปล่อยข่าวให้ได้